**Comunicat de presă**

 Asociația Temerarii Transalpina Petrești cu sediul in localitatea Petresti, Str. Valea Sebesului Nr. 48 A, înființată în iunie 2013, în temeiul legii Asociațiilor și Fundațiilor din România, reprezentată prin **D-na Gabriela Bodea** – președinte, organizează în parteneriat cu Consiliul Local al Municipiul Sebeș, Centrul de Cultură „Lucian Blaga” și Serviciul Public de Asistenta Sociala Sebeș, prima ediţie a Evenimentului - ***Moda frumuseții atipice „Disability Fashion”,*** dedicat ,,Zilei Internaţionale a Persoanelor cu Handicap”, în data de 3 decembrie 2016. Este un eveniment de modă, care își propune să promoveze în mod constant imaginea persoanelor cu handicap din România, prin înlăturarea ideilor preconcepute despre dizabilitate.

 Ne dorim să sensibilizăm comunitatea locală, cu privire la integrarea persoanelor cu handicap, în fiecare aspect al vieţii sociale, economice, culturale şi să evidenţiem abilităţile şi aptitudinile persoanelor cu handicap, aceştia făcând parte integrantă din societatea noastră.

 Programul evenimentului cuprinde:

* Parada frumuseții atipice „Disability Fashion” ;
* Spectacol de colinde;
* Expoziţie cu obiecte şi decoraţiuni de Crăciun, confecţionate de tinerii voluntari ai asociației noastre;
* Oferire pachete cadou persoanelor cu handicap;
* Premiere/Tombolă.

Parada frumuseții atipice „Disability Fashion” va debuta cu defilarea a 7 modele, cu diferite dizabilități, dintre care și doi băieți. Creațiile vestimentare sunt oferite de designerului vestimentar, Iulia Manciulea Tileagă din Sebeș. De asemenea va avea loc și un Concert de Colinde sustinut de Grupul folcloric „Mlădițe Cugirene„ coordonat de prof Ionela Popa, Grupul vocal ,,Primavera" coordon. Marinela Popa - Școala de Arte din cadrul Centrului de Cultură ,,Augustin Bena” Alba și de solista de muzică populară Dina Vărărean.

*Asociaţia Temerarii Transalpina* are drept scop promovarea şi susţinerea intereselor comune ale tinerilor pe plan local, naţional şi internaţional, în vederea creării posibilităţilor de participare a acestora la viaţa socială, cultural, artistică şi sportivă, prin realizarea şi coordonarea de activităţi care să contribuie la dezvoltarea societăţii/comunităţii, din punct de vedere economic, social, educaţional, cultural, ecologic, turistic şi sportiv.